Vita:Óceáni fehérfoltú cápa

message: A cikk kitűnő. Így elsőre egy gondom van, ez a bizonyos "cápaösztönnek" nevezett viselkedésmód, illetve az ezzel kapcsolatos dolgok megfogalmazása. Egyáltalán nem vagyok biztos benne, hogy egyáltalán létezik efféle ösztön, az állat vagy éhes, és táplálkozik, vagy nem éhes és nem eszik. A cikk állítása szerint ez a cápafaj emberre kifejezetten veszélyes, miközben ma már a fehér- és kékcápákról is azt állítják, hogy az ember elleni támadások legnagyobb része inkább baleset, tévedés a cápa részéről, semmint embervadászat. Halevő cápák esetében ez hatványozottan igaz, de az emlősökkel táplálkozóknál is áll. A tömeges vízibalesetek esetén is a cápatámadások napokkal az esemény után következnek be, amikor már halottak is vannak a vízben, és a dögevés közben véletlenül belekóstolhatnak az élő emberbe is.
Másik: nem értem, mi az, hogy elvtelenül kihasználja a lehetőségeket? Ez nekem majdnem vegetárius-szintű fogalmazás. Milyen elvre lenne szüksége azon felül, hogy ha lehetőség van enni, akkor eszik? L Andráspankuš→ 2010. július 31., 10:04 (CEST)
Cápaösztön vagy vad zabálási kényszer ezt én nem vitatnám, hogy van ilyen a cápáknál, bár lehet a megfogalmazáson változtatni. Az angol wikin külön szócikke is van Feeding frenzy. A veszélyességére, két példa is van a cikkben, szerintem ezek is alátámasztják, hogy veszélyes az emberre. Egy dolog miatt nehéz azért megetetni magunkat, mert ritkán vagyunk az életterében ehető változatban, ellenben mi is esszük a cápauszonyt. Egyébként a felvetésed jó és a cikkem nem cápaellenes, mert szerintem maximális védettséget kell adni a fajnak. Az elvtelenül kihasználja a lehetőségeket, lehet átírom, mert a cápának van  igaza, nincs mit a szemére vetni, mert mi is ezt tesszük az uszonyával.  Andrew69.   2010. július 31., 11:32 (CEST)
Tényleg van ilyen, gondolj akár a macskákra, akik játékból vadásznak, nem azért mert éhesek (bár emlősként lényegesen bonyolultabb a viselkedésük, de az alapja hasonló lehet). Azt viszont nem egészen értem, amit a veszélyességéről írtatok. Ha leharapja a lábamat, szerintem mindenképpen veszélyes, függetlenül attól, hogy csak tévedésből teszi-e, vagy direktbe engem nézett ki magának ;) Amúgy tényleg szép cikk, egy-két apró simítás kell még és mehet kiemeltnek. Kenadra vita 2010. augusztus 11., 23:58 (CEST)
A példa nem jó . Az én macskám mindig megeszi az egeret és a madarat, amit megfogott. Azok a macskák, amelyek ezt nem teszik, a túltenyésztettek (vagy elkényeztetettek) közül valók. A ragadozók mindig azért vadásznak, mert enni akarnak, az ellenkező eset evolúciós értelemben is zsákutca (a szelekció legfeljebb akkor támogatna ilyen viselkedést, ha állandó táplálékbőség van, de ehelyett ilyenkor az egyedszám szaporodik). Az pedig, hogy mi a veszélyes, nem attól függ, hogy tud-e kárt okozni. Az elefánt és a víziló is megölheti az ember, mégsem tartjuk az emberre veszélyes vadaknak. A cápaféléknek az ember nem szerepel az étlapján, nem vadászik rá, életterünk nem fedi egymást, és valóban csak tévedésből támad emberre. L Andráspankuš→ 2010. augusztus 12., 00:10 (CEST)
replies: text: :Ez a tétel nem biztos, hogy igaz. Faluhelyen gyakran előfordul, hogy valami menyétféle a tyúkólra szabadulva kinyír egy rakás baromfit, miközben jóllakásához egy is bőven sok... Nagyapám is járt egyszer így. – Mathae Fórum 2010. szeptember 1., 11:59 (CEST)
replies: text: ::Lehet vitatkozni, hogy a cápák támadnak-e vagy sem és hogy mi miatt? Itt egy video: cápatámadásról (a felvételen nem az óceáni fehérfoltú cápa látható). Szerintem van cápaösztön és a cikkben szereplő faj is veszélyt hordoz az emberre. A cápaösztön szempontjából azért érdekes ez a faj, hiszen a tengervízbe került megtorpedózott hajók áldozatait szerintem ezért, az ösztön suggalattára támadta meg és okozott egyszerre tömegszerencsétlenséget.  Andrew69.   2010. szeptember 1., 16:38 (CEST)

text: Most van címlapon a cikk, ezért elolvastam végig, noha korábban már részben használtam, mert szükségem volt rá. Úgyhogy ez a második alkalom, hogy gratuláljak hozzá. Köszi! Jó cikk.

text: Még a fenti beszélgetéseteket is élvezettel olvastam. Azt mindenesetre megtanultam, hogy a gyerekeknek mondogatott „Nem esz meg csak megkóstol.” fordulat nem is marhaság.  Piraeus vita 2013. október 4., 10:30 (CEST)
thread_title:  Cápaösztön